Kraujo krioklys

Kraujo krioklys () – kraujo raudonio įšalęs krioklys, esantis viename iš rytų Antarktidos slėnių, Viktorijos žemėje, Teiloro ledyne. Krioklio spalvą lemia geležies oksido turintis sūrus vanduo. Krioklys garsėja ne vien savo spalva, bet ir čia ekstremaliomis sąlygomis išgyvenančiais gyvais mikroorganizmais. Nedidelė versmė, kuri ir sudaro „kraujo krioklius“, iš poledinio ežero, nepažeisdama jo ekosistemos, išteka įskilimo ledyne dėka. 

Krioklį 1911 m. atrado anglų geografas Thomas Griffith Taylor, slėnyje tyrinėjęs ledyną. Pradžioje manyta, kad raudoną spalvą krioklio vandeniui suteikia raudondumbliai. Tačiau tikroji priežastis pasirodė kur kas labiau intriguojanti. Pasirodo, prieš milijoną metų Teiloro ledynas po savimi „palaidojo“ ežerėlį, kuriame veisėsi senovinių bakterijų bendruomenės. Ežerėlis, kaip nustatė mokslininkai, buvo palaidotas po storu ledo sluoksniu ir tikrąja to žodžio prasme įstrigo laike. Negaudamos saulės šviesos ir deguonies, šios bakterijos yra labai specifinės ir anachronistinės. Po ledynu glūdintis ežeras savo ruožtu pasižymi druskingumu ir geležies klodais. Kraujo kriokliai primena, kokiomis ekstremaliomis sąlygomis gali egzistuoti gyvybė.

Galerija

 Nuorodos 

 14 įspūdingiausių pasaulio krioklių
 Po 100 metų įminta ​kraujo krioklių paslaptis 

Kategorija:Antarktidos geografija
Kategorija:Kriokliai